Lasióna

Lasióna (, ; virallisesti Δημοτική Ενότητα Λασιώνος, Dimotikí Enótita Lasiónos) on yksi Archaía Olympían kunnan kunnallisyksiköistä ja entinen itsenäinen Kreikan kunta. Se sijaitsee Eliksen alueyksikössä Länsi-Kreikan alueella. Kunnallisyksikön väkiluku on 1 312 (vuonna 2011).

Lasiónan kunnallisyksikkö käsittää Archaía Olympían kunnan pohjoisimman osan Peloponnesoksen niemimaan läntisissä sisäosissa. Se on ottanut nimensä alueella sijainneelta antiikin ajan Lasionin kaupungilta. Kunnallisyksikön suurin asutus on Antrónin kylä. Lasióna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Archaía Olympían kuntaan yhdessä Folóin ja Lámpeian kanssa, jolloin se muuttui uuden kunnan kunnallisyksiköksi.

 Kunnallisyksikön osat 

Lasiónan kunnallisyksikkö muodostuu seuraavista kyläyhdyskunnista ja asutuksista:

 Kylä­yhdys­kunta Kylä tai muu asutus Väkiluku (2011) Agía Kyriakí Agía Kyriakí 78 Agía Triáda Agía Triáda 217 Antróni Ágios Geórgios 37 Antróni 274 Chánia Spartouliá 46 Panópoulos 216 Kakotári Kakotári 180 Kryóvrysi Kalývia 36 Kryóvrysi 151 Tsipianá Ágios Andréas 14 Kerésova 4 Tsipianá 59 Yhteensä: 1 312

 Lähteet 

Luokka:Archaía Olympía
Luokka:Länsi-Kreikan entiset kunnat